***แอ็งกรี เบิร์ดส เดอะ มูวี่*** (อังกฤษ: *The Angry Birds Movie*) เป็นภาพยนตร์คอมพิวเตอร์แอนิเมชันแนวตลกผจญภัยในปี ค.ศ. 2016 สร้างจากวิดีโอเกม แอ็งกรีเบิดส์ ที่พัฒนาโดย โรวิโอ เอ็นเตอร์เทนเมนต์ ร่วมอำนวยการผลิตโดยโคลัมเบียพิคเจอร์ส และโรวิโอแอนิเมชัน จัดจำหน่ายโดยโซนี่พิคเจอร์สเอ็นเตอร์เทนเมนต์ กำกับโดย เคลย์ เคย์ตัส และ เฟอร์กาล เรลลี (กำกับครั้งแรก) เขียนบทภาพยนตร์โดย จอน วิตตี และร่วมเขียนเรื่องโดย Mikael Hed, Mikko Pöllä และจอห์น โคเฮน นำให้เสียงพากย์โดย เจสัน ซูเดคิส, จอช แกด, แดนนี แมคไบรด์ , มายา รูดอล์ฟ, เคต แมคคินนอน, ฌอน เพนน์, โทนี เฮล, คีแกน-ไมเคิล คีย์, บิล ฮาเดอร์ และปีเตอร์ ดิงค์เลจ ภาพยนตร์เรื่องนี้เล่าเรื่องราวของเร้ด ผู้ไม่เป็นที่ยอมรับในเกาะนก เขาสงสัยเกี่ยวกับกลุ่มหมูสีเขียวที่เพิ่งมาเยือน นำโดยลีโอนาร์ด ซึ่งกำลังวางแผนร้าย เขาพยายามที่จะหยุดพวกหมูด้วยความช่วยเหลือของเพื่อนใหม่ของเขา ชัค และบอมบ์

เนื้อเรื่อง
-----------

เกาะนกที่สงบสุข มีนกคาร์ดินัลอารมณ์ร้อนชื่อว่า เร้ด (Red) อาศัยอยู่อย่างไม่เป็นที่ยอมรับในสังคมแต่ยังเด็ก วันหนึ่งขณะที่เร้ดขนส่งเค้กให้กับชาวบ้าน ก็เผลอแสดงอารมณ์ร้ายและก่อความวุ่นวาย จึงถูกศาลดำเนินคดีให้เข้าสู่การควบคุมความประพฤติ

ภายในองค์กรควบคุมความประพฤติของไก่มาทิลดา (Matilda) เร้ดได้ตีสนิทกับมิตรใหม่สามตัว คือ ชัค (Chuck) นกคีรีบูนผู้ว่องไว และบอมบ์ (Bomb) นกลูนผู้ระเบิดต่อเมื่อโกรธหรือตกใจ ต่อมา ที่ชายหาด มีเรือลำหนึ่งแล่นมาถึงและปรากฏกายหมูสีเขียวชื่อ ลีโอนาร์ด (Leonard) พร้อมผู้ช่วยของเขา รอสส์ (Ross) บรรดานกทั้งหลายต่างต้อนรับเหล่าหมูอย่างเป็นมิตร เว้นแต่เร้ด ชัค และบอมบ์ ที่สงสัยว่า เหล่าหมูอาจมีแผนการลึกลับต่าง ๆ ก็เป็นได้ ขณะที่พวกหมูกำลังจัดงามเลี้ยงสังสรรค์กับเหล่านก เร้ดชวนชัคและบอมบ์สำรวจเรือหมูและกลับมาเปิดโปงว่า หมูเหล่านี้ต้องมีแผนการร้ายเป็นแน่

ต่อมา ขณะที่เหล่าหมูกำลังประกาศงานฉลองนั้น เร้ดได้ชักชวนให้ชัคและบอมบ์ออกตามหา อินทรีจอมพลัง (Mighty Eagle) อดีตวีรชนผู้พิทักษ์เกาะนกที่ทุกตัวเชื่อว่าสาบสูญไปแล้ว ทั้งสามพยายามปีนขึ้นภูเขาอย่างยากลำบากจนมาพบกับอินทรีจอมพลังบริเวณหน้าทะเลสาบแห่งปัญญา กระนั้น เร้ดพบว่าเหล่าหมูกำลังลอบขโมยไข่นก และขอให้อินทรีจอมพลังช่วยเหลือเขา แต่อินทรีจอมพลังกลับปฏิเสธและบอกให้เร้ดสู้ด้วยตนเองก่อน เร้ด ชัค และบอมบ์รีบตรงมาที่ชายหาดและหยุดยั้งเหล่าหมู แต่ว่าไม่สำเร็จ เหล่าหมูพยายามสกัดกั้นมิให้นกตัวใดตามมาได้ จกนั้นก็นำไข่ขึ้นเรือและออกเรือกลับคืนเกาะหมูเสียแล้ว

นกทุกตัวมาชุมนุมกันถึงเรื่องที่เกิดขึ้น แต่ก่อนที่จะได้มติ เร้ดได้เสนอว่า พวกตนควรที่จะออกตามชิงไข่กลับคืนมา เพราะไข่คือลูกหลานของพวกนก เหล่านกต่างเห็นด้วยและสร้างแพออกทะเลสู่เกาะหมู ที่อาณาจักรหมู ลีโอนาร์ดซึ่งแท้จริงแล้วเป็นราชา ทรงออกประกาศต่อชาวเมืองว่า จะมีการเฉลิมฉลองกินไข่ต้ม เหล่านกที่มาถึง

ตัวละคร
-------

### ผู้ให้เสียง

| ตัวละคร | ผู้ให้เสียง | ผู้ให้เสียงไทย | คำอธิบาย |
| --- | --- | --- | --- |
| เร้ด | เจสัน ซูเดคิส | พงศธร จงวิลาส |  |
| ชัค | จอช แกด | ณัฏฐพงษ์ ชาติพงษ์ |  |
| บอมบ์ | แดนนี แม็คไบรด์ | วิรุฬห์วิชญ์ ถิรสุวรรณ |  |
| ราชาลีโอนาร์ด | บิล ฮาเดอร์ | วรชาติ ธรรมวิจินต์ |  |
|


1. ↑  Burlingame, Jon (August 26, 2015). "Heitor Pereira Coaxes Emotion Out of Music". *Variety*. เก็บจากแหล่งเดิมเมื่อ June 24, 2017. สืบค้นเมื่อ August 28, 2015.
2. 1 2  Felperrin, Leslie (May 7, 2016). "'The Angry Birds Movie': Film Review". *The Hollywood Reporter*. เก็บจากแหล่งเดิมเมื่อ April 12, 2019. สืบค้นเมื่อ July 25, 2017.
3. ↑  "Film releases". *Variety Insight*. Variety Media. คลังข้อมูลเก่าเก็บจากแหล่งเดิมเมื่อ May 4, 2016. สืบค้นเมื่อ July 21, 2018.
4. ↑  "*The Angry Birds Movie*". Showcase Cinemas. คลังข้อมูลเก่าเก็บจากแหล่งเดิมเมื่อ มิถุนายน 6, 2016. สืบค้นเมื่อ พฤษภาคม 6, 2016.
5. 1 2  "Angry Birds (2016)". British Film Institute. คลังข้อมูลเก่าเก็บจากแหล่งเดิมเมื่อ December 3, 2018. สืบค้นเมื่อ May 24, 2017.
6. ↑  Ryan Faughnder (May 17, 2016). "Sony and Rovio hope $400-million promotional blitz will help 'Angry Birds' soar". *Los Angeles Times*. เก็บจากแหล่งเดิมเมื่อ May 18, 2016. สืบค้นเมื่อ May 18, 2016.
7. ↑  "*The Angry Birds Movie*". *Box Office Mojo*. IMDb. เก็บจากแหล่งเดิมเมื่อ January 23, 2021. สืบค้นเมื่อ January 23, 2021.